Tempel -Grunden  i  Salt  Lake  City 
Den  hvælvede  Bygning  er  Tabernaklet,  tilvenstre  ses  Kirkens  Administrationsbygning, 
tilhøjre   Templet.   I  Forgrunden   Statuen   af  Kirkens   anden  Profet,  Byens   Grund- 
lægger, Brigham   Young. 

Herunder  det  indvendige  af  Tabernaklet,  som  rummer  10,000  Mennesker. 

af  Ældste  James   E.  Talmage. 


Vi  tror   at  Kristus  personlig  vil  regere  paa  Jorden 

o.s.v.  (10.  Trosartikel). 

»I  galilæiske  Mænd,  hvorfor  staa  I  og  se  op  imod  Himme- 
len? Denne  Jesus,  som  er  optagen  fra  eder  til  Himmelen, 
skal  komme  igen  paa  samme  Maade,  som  I  have  set  ham 
fare  til  Himmelen.«  (Ap.  Gern.  1:  11).  Saaledes  talte  de  hvid- 
klædte Engle  til  Apostlene,  da  den  opstandne  Jesus  for  op 
til  Himmelen  fra  deres  Midte  paa  Oliebjerget.  Udtalelsen  er 
bestemt,  utvetydig,  let  at  forstaa.  Jesus  Krisus  vil  vende 
tilbage  til  Jorden  »paa  samme  Maade«,  som  han  gik  bort, 
derfor  som  et  materielt  Væsen,  en  levende  Person,  der  er  i 
Besiddelse  af  et  følbart  Legeme  af  Kød  og  Ben. 

Virkeligheden  af  Herrens  Komme  stadfæstes  ved  hellige 
Profeters  Ytringer  baade  før  og  efter  hans  korte  Gerning 
i  Kødet  og  af  hans  egen  utvetydige  Erklæring.  Læg  Mærke 
til   følgende: 

»Thi  Menneskesønnen  skal  komme  i  sin  Faders  Herlighed 
med  sine  Engle;  og  da  skal  han  betale  enhver  efter  hans 
Oerning.«    (Matt.    16:    27). 

»Thi  den,  som  skammer  sig  ved  mig  og  mine  Ord,  ved  ham 
skal  Menneskesønnen  skamme  sig,  naar  han  kommer  i  sin 
og  Faderens  og  de  hellige  Engles  Herlighed.«  (Lukas  9:  26). 

Mesteren  havde  instrueret  Apostlene  saa  effektivt  om  sin 
Død  og  senere  Tilbagevenden  til  Jorden  i  Magt  og  Herlig- 
hed, at  de  ivrigt  søgte  Oplysninger  med  Hensyn  til  Tiden 
og  Tegnene  for  hans  Komme.  (Se  Matt.  24).  Skønt  de  ikke 
fuldt  ud  fattede  Betydningen  af  hans  Svar,  fortalte  han  dem, 
at  mange  store  og  vigtige  Begivenheder  vilde  finde  Sted 
mellem  hans  Bortgang  og  Tilbagekomst;  men  med  Hensyn 
til  Visheden  af  hans  Komme  som  Dommer,  Herre  og  Konge 
gav  Jesus  dem  ingen  Undskyldning  for  at  nære  Tvivl  i  deres 
Sind.  Under  hele  den  apostolske  Periode  blev  Herrens 
Komme  prædiket  med  Vægt  af  inspirerede  og  overbevisende 
Vidnesbyrd. 

Mormons  Bogs  Profetier  angaaende  den  store  Begivenhed 
er  ikke  mindre  udførlige.  Den  opstandne  Kristus  prædikede 
Frelsens  Evangelium  til  Nephiterne.  »Og  han  forklarede  alle 
Ting  lige  fra  Begyndelsen  indtil  den  Tid,  da  han  skulde 
komme   i    sin    Herlighed«.    (Mormons    Bog,   3.   Nephi   26:    3). 

Spørgsmaal  af  overordentlig  stor  Betydning  for  hver  af  os 
er:  (1)  Hvornaar  vil  Kristus  komme?  (2)  Hvad  vil  For- 
maalet  med  og  de  herskende  Tilstande  ved  hans  Komme 
være? 

Tiden  for  Herrens  Komme  er  aldrig  blevet  aabenbaret  for 
Mennesket,  og  den  vi!  heller  ikke  blive  det.  Før  sin  Op- 
standelse vidste  Jesus  det  ikke  selv,  som  hans  Ord  vidner 
om:  »Men  om  den  Dag  og  Time  véd  ingen  end  ikke  Eng- 
lene i  Himmelen,  heller  ikke  Sønnen,  men  alene  Faderen.« 
(Markus   13:   32). 

I  denne  Tid  og  Slægt  har  Faderen  erklæret:  »De  gjorde 
mod  Menneskenes  Søn,  saasom  de  lystede,  men  han  har 
faaet  Magten  ved  Guds  Herligheds  højre  Haand  og  regerer 
nu  i  Himmelen  og  vil  regere,  indtil  han  nedstiger  til  Jorden 
for  at  lægge  alle  Fjender  under  sine  Fødder,  hvilken  Tid 
er  nær  for  Haanden.  Jeg,  din  Herre,  har  talet  det,  men 
Timen  og  Dagen  véd  intet  Menneske,  ej  heller  Englene  i 
Himmelen,  ej  heller  skulde  de  vide  det,  førend  han  kommer.« 
(Pagtens  Bog  49:  6—7). 

I  Lyset  af  saadanne  Stadfæstelser  fra  Skriften  maa  vi  for- 
lade —  som  tomt  Gætteværk  —  alle  paastaaede  Bestemmel- 
ser med  Hensyn  til  den  nøjagtige  Tid  for  Herrens  Komme. 
Ikke  destomindre  er  de  specielle  Tegn  og  Tilstande,  hvoraf 

SAA  GAAR  AARET  PAA  HÆLD  — 


Der  siges,  at  jo  ældre  man 
bliver,  desto  hurtigere  gaar 
Tiden.  Jeg  tror,  der  er  en 
hel  Del  Sandhed  i  denne 
Paastand.  For  et  Aar  siden 
fejrede  vi  Nytaar,  og  vi 
staar  nu  atter  overfor  den 
samme  Begivenhed,  som  vi 
synes  netop  at  have  over- 
staaet.  Men  Kalenderen  ta- 
ger ikke  Fejl:  Det  gamle 
Aar  er  ved  at  udrinde,  og 
et  nyt  forestaar.  Lad  os  da 
i  Fællesskab  betragte  det  gamle,  der  nu  er  ved  at  gaa  paa 
Hæld.  Hvad  bragte  det  os?  Hvorledes  kom  Kirken  igennem? 
Var  der  Fremgang?  Vistes  der  større  Tro,  større  Kærlighed? 
Aaret  1943  begyndte  godt,  idet  der  da  virkede  fire  Mis- 
sionærer i  Missionen,  hvoraf  de  to,  Ældste  Jes  P.  Jessen 
og  Søster  Anne  Jessen  havde  deres  Virkefelt  i  Aalborg,  me- 
dens Søstrene  Birgitte  Løvendahl  og  Karen  Margrethe  Jen- 
sen viede  deres  Kræfter  i  Kirkens  Tjeneste  i  Aarhus.  Disse 
fire  Missionærer  —  de  første  siden  Krigens  Begyndelse  — 
udførte  alle  en  hæderlig  Mission  og  søgte  hver  især  at 
udbrede  Kendskabet  til  Kirken  og  Evangeliet  blandt  deres 
Medmennesker. 

Et  stort  Lyspunkt  i  1943  var  Qenaabningen  af  Frederiks- 
havn Gren,  hvor  Søskende  har  udvist  en  Flid  og  Glæde 
for  Evangeliet,  der  virker  inspirerende.  Denne  Danmarks 
nordligste  Gren  skulde  have  gode  Muligheder  for  Fremgang, 
og  er  et  værdigt  Eksempel  til  Efterfølgelse  for  andre  Grene 
og  Medlemmer.  De  gamle  Søskende  dér  er  ikke  bange  for 
at  tilbagelægge  ialt  12  km  til  Fods  for  at  overvære  et 
Møde. 

Der  har  i  Aarets  Løb  været  udført  mange  Salvelser  af 
syge,  flere  med  saakaldt  mirakuløst  Udfald.  Vi  takker  Her- 

ren  for  Hans  Aand  og  Hjælp  til  vore  syge.  For  mig  er 
der  ingen  Tvivl  om,  at  den,  der  har  Tro  til  at  blive  hel- 
bredet, vil  blive  det.  Jeg  har  set  flere  Eksempler  paa,  at 
de  syge  er  blevet  raske  øjeblikkeligt.  Naar  man  er  Vidne 
til  disse  Ting,  kan  man  ikke  andet  end  vende  Blikket  opadi 
til   Ham,   hvem  vi  skylder  alt. 

I  Aarets  Løb  kom  vi  paa  en  lidt  ejendommelig  Maade 
i  Forbindelse  med  en  forhenværende  Missionær,  Ældste 
Homer  P.  Andersen,  der  for  Tiden  befinder  sig  i  tysk 
Krigsfangenskab.  Broder  Andersen  vil  være  mange  Sø- 
skende bekendt  fra  sin  Virksomhed  i  Esbjerg  og  København. 
Han  sender  Hilsen  til  hver  enkelt.  »Jeg  beder  for  de  Hel- 
lige,« skriver  han.  Lad  os  heller  ikke  glemme  ham  i  vore 
Bønner. 

Gennem  vore  kvindelige  Hjælpeforeninger  har  vi  haft 
den  store  Glæde  at  kunne  hjælpe  vore  norske  Søskende, 
som  trænger.  Efter  Brevene  at  dømme  har  de  Levneds- 
midler, vi  hidtil  har  kunnet  sende  derop,  afhjulpet  et  vir- 
keligt Savn.  Jeg  ved,  at  alle  Søskende  her  i  Landet  har 
set  med  endog  meget  stor  Sympati  paa  denne  Barmhjer- 
tighedsgerning. Havde  det  staaet  i  vor  Magt,  var  Hjælpen 
blevet  endnu  mere  effektiv. 

Andetsteds  i  Bladet  vil  De  kunne  danne  Dem  et  Indtryk 
af  Tilstanden  i  Missionen  i  statistisk  Henseende.  Gennem 
Statistik  kan  vi  dog  ikke  helt  danne  os  et  Begreb  om  den 
aandelige  Tilstand  i  Missionen.  Hvordan  er  nu  den?  Er 
Medlemmerne  stærkere  i  deres  Tro  i  Dag  end  for  et  Aar 
siden?  Har  Præstedømmets  Medlemmer  udført  større  Ger- 
ninger i  det  forløbne  Aar  end  tidligere?  Personlig  er  jeg 
af  den  Mening,  at  Kirkens  Medlemmer  i  Danmark  i  Dag 
er  stærkere  i  Troen  end  nogensinde  før.  Og  hvorfor?  Lige 
siden  Missionærernes  Afrejse  har  vi  maattet  staa  paa  egne 
Ben,  hvad  der  igen  forlener  os  med  Kraft  og  Styrke.  For- 
staaelsen  af  Kirkens  Lære  og  Kirkens  Orden  er  absolut 
vokset.  Der  findes  en  Stab  af  gode,  trofaste  Sidste  Dages 
Hellige  i  Danmark,  som  sikkert  ikke  findes  bedre  i  hele 
Verden.  Det  er  Søskende,  der  villigt  og  med  Glæde  efter- 
lever Herrens  Bud  og  Befalinger,  og  som  har  udviklet  en 
meget  stærk  Ansvars-  og  Solidaritetsfølelse  overfor  Kirken. 

Kirkens  Forlangender  er  for  dem  Lov.  Med  disse  Søskende 
som  Baggrund  har  Præstedømmet  været  i  Stand  til  at  hjæl- 
pe saa  mange  syge,  ja,  der  har  endog  fundet  mirakuløse 
Helbredelser  Sted.  Kan  vi  saa  andet  end  være  Herren  in- 
derlig   taknemmelig    for    disse    vidunderlige    Ting. 

I  August  Maaned  blev  der  kaldt  en  Del  Lokalmissionærer, 
der  virker  med  megen  Flid  og  Udholdenhed,  og  som  har 
været  en  Hjælp  for  de  lokale  Grene.  Det  er  mit  Haab,  at 
vi  yderligere  maa  kunne  udbygge  denne  Organisation,  saa 
at  vi  herigennem  kan  komme  i  Forbindelse  med  sandheds- 
søgende Mennesker. 

Den  7.  November  1943  vil  gaa  over  i  Missionens  Historie 
som  en  herlig  Dag,  idet  der  nemlig  denne  Dag  afholdtes 
specielle  Faste-  og  Bønnemøder  i  hver  Gren  for  at  hjælpe 
vore  alvorligt  syge.  Efter  de  indløbne  Rapporter  forløb 
Dagen  i  alle  Henseender  som  en  Glædens  og  Taknemme- 
lighedens Dag.  Fremmødet  var  ca.  det  dobbelte  af  det  nor- 
male, hvad  der  alene  beviser,  at  Søskende   »var  med«. 

Jeg  vil  igennem  disse  Linier  i  vor  kære  »Stjerne«  be- 
nytte Lejligheden  til  at  sende  alle  Søskende  i  Landet  mine 
hjerteligste  Hilsener  med  Tak  for  godt  og  trofast  Arbejde. 
Det  har  været  mig  en  Kilde  til  stadig  Glæde  at  se  Søsken- 
des Kærlighed  og  Opofrelse  for  Evangeliet.  En  speciel  Hil- 
sen sender  jeg  til  Søskende,  der  bor  langt  borte  fra  Gre- 
nene. Jeg  takker  Dem  alle  for  Deres  Trofasthed  mod  Kir- 
ken. De  sidder  ensomt,  og  alligevel  er  De  værdige  Eks- 
empler til  Efterfølgelse  for  andre  Medlemmer  af  Kirken. 
Tak! 

Hvad  med  Fremtiden!  Det  er  Spørgsmaal,  som  vi  meget 
ofte  stilles  overfor.  Ifølge  Skriftens  Ord  vil  den  kommende 
Tid  ikke  blive  nogen  smertefri  og  behagelig  Tid.  Men  Kir- 
kens trofaste  Medlemmer  har  intet  at  frygte.  Herren  er 
med  dem  og  vil  altid  være  hos  dem.  Jeg  tror,  at  der  i  de 
kommende  Aar  vil  ske  store  Ting  i  Kirken,  Tildragelser  der 
vil  blive  opløftende  og  skønne  for  de  trofaste,  selv  om 
Herren  muligvis  ogsaa  vil  tugte  sit  Israel  i  denne  Tid  og 
Slægt.  Evangeliets  fulde  Gaver  og  Velsignelser  vil  blive 
deres,  som  elsker  Herren  og  gør  Hans  Vilje. 

Maa  Herren  velsigne  sin  Kirke,  Jesu  Kristi  Kirke  af  Sid- 

ste  Dages  Hellige,  et  Navn,  der  blev  givet  den  ved  Aaben- 
baring.  Den  grammatikalske  Konstruktion  i  Navnet  er  usæd- 
vanlig, men  er  fuld  af  Mening.  Det  betyder  »Den  Kirke, 
som  tilhører  Jesus  Kristus,  og  som  bestaar  af  Sidste  Da- 
ges Hellige.« 

Orson  B.  West. 

Herrens  Komme  [Fortsat  t>a  side  202] 

Begivenhedens  umiddelbare  Nærhed  fremgaar,  tydelige  og 
fra  disse  véd  vi,  at  Herrens  store  Dag  er  meget  nær.  Saa 
nær  er  Enden,  at  den  mellemliggende  Periode  kaldes  »i  Dag«; 
og  i  Morgen  vil  Menneskeheden  fryde  sig  eller  skælve  ved 
Herrens   Nærværelse.   (Se   Pagtens   Bog  64:   23 — 25). 

Kristi  Komme  vil  blive  ledsaget  af  Magt  og  stor  Herlig- 
hed. Medens  det  i  Pludselighed  og  Uventethed  for  den  uiagt- 
tagende  kan  sammenlignes  med  en  Tyvs  Komme  om  Natten, 
vil  det  for  hele  Verden  være  en  Manifestation  paa  uover- 
truffen Herlighed:  »Thi  ligesom  Lynet  udgaar  fra  Østen 
og  lyser  indtil  Vesten,  saaledes  skal  Menneskesønnens  Til- 
kommelse   være.«    (Matt.   24:   21). 

Med  Herrens  Komme  vil  en  almindelig  Opstandelse  af  de 
retfærdige  Døde  finde  Sted,  og  mange  af  dem  i  Kødet  vil 
blive  forandret  fra  en  dødelig  til  en  udødelig  Tilstand  uden 
at  have  gennemgaaet  Gravens  Søvn.  (Se  1.  Thess.  4:  14 — 17). 

»Og  Herrens  Ansigt  skal  afsløres,  og  de  Hellige,  der  er 
paa  Jorden,  skulle  blive  levendegjorte  og  henrykkes  til  at 
møde  ham.  Og  de,  der  have  sovet  i  deres  Grave,  skulle 
komme  frem  og  optages  for  at  møde  ham  midt  i  Himmelens 
Pille;  thi  deres  Grave  skulde  oplades.«  (Pagtens  Bog  88: 
95—97). 

Saa  skal  Fredens  Æra  indføres,  det  forudsagte  Millennium, 
i  hvilket  Kristus  vil  bo  med  Menneskene  og  vil  regere  paa 
Jorden  som  Herre  og  Konge. 


TIL     LÆSEINE     V  E  »     AARS  SKIFT  K  T  ! 

Redaktionen  tillader  sig  at  ønske  »STJERN EN«s  Læsere  en  rigtig  glædelig 
Jul  og  et  velsignet  og  fredbringende  Nytaar. 

Vi  haaber.  at  Deres  Forventninger  med  Hensyn  til  de  bebudede  Foran- 
dringer, ikke  er  blevet  gjort  altfor  slemt  til  Skamme,  men  at  De  foler 
Interesse  for  og  Glæde  ved  at  læse  vort  lille  Blad. 

Er  dette  Tilfældet,  beder  vi  Dem  vise  det  ved  snarest  at  tegne  Abonne- 
ment for  det  nye  Aar.  hvilket  sker  ved  Indbetaling  paa  det  vedlagte  Giro- 
kort, og  iøvrigt  ved  overfor  Søskende,  som  ikke  er  Abonnenter,  at  paa- 
pege det  meningsløse  heri.  —  Paa  Forhaand  Tak  ! 

Redaktionen 

Tanker  omkring  en  stor  Konference. 


(Broder  Einar  Anthonsen  Strand  er  en  kendt  Skikkelse  i 
den  Norske  Mission.  Tiltrods  for  at  han  er  en  Mand  i  sin  aller 
hedste  Alder,  synes  de  norske  Søskende  sikkert,  at  Br.  Strand 
er  en  af  dem,  der  altid  har  været  der,  og  uden  hvem  de  ikke 
kan  tænke  sig,  at  det  hele  kunde  gaa  rundt.  Br.  Strand,  hvis 
Moder  i  en  Menneskealder  stod  som  et  lysende  Eksempel  blandt 
de  S.D.H.  i  Drammen,  har  fra  sin  tidlige  Ungdom  tilhørt  Kir- 
ken og  har  haft  mange  betroede  Stillinger  indenfor  Kirken. 
Specielt  har  han  i  en  Aarrække  arbejdet  indenfor  Grensfor- 
standerskabet,  og  har  i  denne  Egenskab  udført  et  særlig  vel- 
signelsesrigt  Arbejde.  Ogsaa  indenfor  det  borgerlige  Liv  er  han 
en  respekteret  og  anset  Skikkelse,  der  paa  den  smukkeste  Maa- 
de  gennem  sit  Liv  og  sit  Virke  vidner  om  den  Kirke,  han  elsker. 

Siden  Missionærernes  Hjemrejse  har  han  virket  som  Mis- 
sionssekretær  for  den  Norske  Mission,  og  har  i  denne  Egen- 
skab været  en  uvurderlig  Hjælp  for  Missionspræsidenten  og 
for   de  norske  Søskende. 

Vi  tænkte,  at  nedenstaaende  lille  Hilsen,  som  han  har  udsendt 
til  de  norske  Søskende,  ogsaa  vilde  være  af  Interesse  for  de 
danske  Søskende.) 

I  Sandhed  Guds  Rige  er  paa  Jorden  i  Dag,  or  lians  Tjenere 
bor  i  vort  kære  Land.  Vort  elskede  Norge  er  betjent  af  Mænd 
med  Præstedømmets  guddommelige  Fuldmagt,  og  over  hele 
Landet  bygger  og  bor  Israels  Børn,  fyldt  af  Evangeliets 
livgivende  Aand,  den  som  levendegør  og  udretter  kraftige 
Tegn  og  Undere  blandt  Troens  egne. 

Mine  Tanker  var  lios  jer,  I  gode  Søskende,  som  bor  i 
andre  Grene,  og  som  gerne  vilde  have  været  samlet  med  os 
til  Konference,  men  som  paa  Grund  af  Tidens  store  Vanske- 
ligheder var  forhindret  deri.  Maatte  den  Tid  snart  være 
inde,  da  vi  kan  mødes  til  et  stort  Landsstævne,  hvor  alle 
de  Hellige  kan  være  med  for  at  nyde  Glæde  og  fyldes  med 
Evangeliets  Aand,  naar  alle  Hindringer  er  borte,  og  vi  sam- 
men kan  tjene  Gud  og  fryde  os. 

Det  er  rigtigt,  at  vi  er  overladt  til  os  selv  uden  Forbin- 
delse med  Zion.  Men  den  nødvendige  Forbindelse  med  Him- 
melen, og  han  som  bor  deroppe,  den  har  vi.  Han  er  stadig 
den   samme,   mægtig   at   oprejse   de   Syge   blandt   sine   Børn 

fra  Sygelejet,  og  til  at  vise  sin  Kraft  for  Nationens  Indbyg- 
gere. Hans  Tjenere  kan  ogsaa  i  Dag  lægge  deres  Hænder 
paa  de  Syge  og  helbrede  dem.  Miraklernes  Tid  er  ikke  for- 
bi, men  det  er  blot  saa  faa,  der  kan  fatte  det.  Sandhed  er 
bogstaveligt  talt  vokset  op  af  Jorden  i  vort  Aarhundrede, 
og  Retfærdighed  ser  ned  fra  Himmelen.  Følgen  af  dette  er 
Jesu  Kristi  Kirke  af  Sidste  Dages  Hellige,  som  er  oprejst 
midt  iblandt  os  i  Dag.  Beretningen  om  denne  Kirke  gaar 
over  Jorden  som  en  kraftig  Vind.  Den  har  blæst  over  Euro- 
pas Lande  og  nedlagt  Frøkorn,  hvor  den  kommer  frem.  Disse 
Frø  har  givet  Vækst  og  spirer  og  vokser  blandt  levende  og 
døde.  Mange  hører  Beretningen  om  Jesu  Kristi  Kirke  af 
Sidste  Dages  Hellige  og  siger,  at  den  lyder  som  et  Eventyr. 
Det  kan  umulig  være  sandt,  siger  de.  Andre  igen  bærer  et 
overbevisende  Vidnesbyrd  om  Sandheden  af  Joseph  Smiths 
Mission  og  guddommelige  Kaldelse,  og  vidner  om,  at  han 
var  en  Profet  oprejst  af  Qud  for  at  organisere  hans  Kirke 
paa  Jorden  for  sidste  Gang  og  i  de  sidste  Dage. 

Til  de  Hellige  i  hver  Gren,  paa  hvert  Sted,  over  hele  den 
Norske  Mission  vil  jeg  sige:  »Gør  alt  for  at  samles  med  de 
andre  Hellige  til  Møder  og  Konferencer.  Lad  ingen  Anledning 
gaa  fra  jer.  Glem  ikke  den  personlige  Kontakt  med  Gud. 
Engang  blev  du  døbt  og  en  Herrens  Tjener  lagde  sin  Haand 
paa  dit  Hoved.  Det  var  den  Helligaand,  du  fik,  den  sikreste 
Vejleder  i  alle  Livets  Forhold.  Gør,  hvad  du  kan,  for  at  den 
Aand  aldrig  skal  forlade  dig.  Arbejd  med  al  din  Styrke  for 
at  beholde  den,  da  er  du  rig,  og  du  er  det  lykkeligste  Men- 
neske paa  Jorden.  Da  vil  du  rejse  Hundreder  af  Mile  for  at 
samles  med  dine  Søskende  i  Pagten.  Ingen  Afstand  kan 
skræmme  dig.  Dit  inderlige  Ønske  er  at  være  sammen  med 
de  Hellige,  synge  med  dem,  bede  med  dem  og  leve  med 
dem.  Verden  taber  sin  Tiltrækning  for  dig.  Den  frister  dig 
ikke  mere,  du  er  den  for  stærk,  og  det  er  det  »Aanden  fra 
det  Høje«  har  udrettet.  Rigdom  og  Guld  kan  ikke  give  dig 
den,  men  et  Liv  i  Renhed,  som  du  kun  kan  leve  ved  at 
lytte  til  Aandens  stille  Hvisken  i  dit  Øre.  »Den  vil  ej  som 
Verden   lokke,  og  saa  siden  skuffe  mig.« 

Snart   bliver    der    lysere    Tider    for    de    Hellige    over    hele 
Jorden.  Gør  noget  for  at  opnaa  det.  Lad  os  fortjene  en  saa- 

dan  Velsignelse  ved  at  forene  vore  Kræfter  i  Arbejdet  for 
Guds  Rige,  at  det  maa  kunne  udvide  sine  Grænser  og  vinde 
nye  Borgere  i  vort  Land.  Det  er  en  Fællesopgave  for  os 
alle  og  en  værdig  Opgave  at  vie  sine  Kræfter  til.  Beløn- 
ningen bliver  personlig  Glæde  og  Tilfredshed  og  en  indre 
Overbevisning  om,  at  Gud  er  med  sit  Folk. 

Tak  for  alle  de  behagelige  Timer  vi  var  sammen  denne 
Gang,  og  vel  mødt  til  Foraaret  1944  under  endnu  bedre 
Forhold. 

Einar  Anthonsen  Strand. 


SØNDAGSSKOLEN 

Januar 


NADVERVERS 
Velsign  os,  o  Herre,  for  Jesu  Skyld, 
At  vi  maa  værdige  nyde 
Disse  Symboler  paa  Kød  og  Blod 
Af  vor  Forløser,  Frelser  og  Gud 


KORLEKTIER 


For  Børn  under  10  Aar. 


1.  Søndag. 


2.  Mosebog  20:  3.     Du  skal  ikke  have  andre  Guder  for  mig. 

For  Børn  over  10  Aar.  2.  Søndag. 

Jakobs  Brev  1:  5.  Men  dersom  nogen  af  Eder  falles  Visdom,  han  beder 
derom  til  Gud,  som  giver  alle  gerne  cg  uden  Bebrejdelse,  saa  skal  den 
gives  ham. 

Junior  3.  Søndag. 

Paulus'  1.  Brev  til  Timotheus  4:  10.  Thi  derfor  lider  vi  Møje  og  For- 
haanelse,  for  vi  have  sat  vort  Haab  til  den  levende  Gud,  som  er  alle 
Menneskers  Frelser,  mest  deres,  som  tror. 

Senior.  4.  Søndag. 

Jakobs  Brev  5:  14.,  15.  Er  nogen  iblandt  Eder  syg,  han  kalder  Menig- 
hedens Ældste  til  sig,  og  de  skulde  bede  over  ham  og  salve  ham  med 
Olie  i  Herrens  Navn.  Og  Troens  Bøn  skal  frelse  den  syge,  og  Herren 
skal  oprejse  ham,  og  har  han  gjort  Synder,  skulde  de  forlades  ham. 

Da  Søndagsskolens  Hovedbestyrelse  har  faaet  Tilladelse  til  at  benytte 
en  halv  Side  i  „Stjernen"  hver  Maaned,  tillader  vi  os  at  indrykke  eet 
Nadververs  og  4  Korlektier  om  Maaneden,  som  vi  opmuntrer  de  respektive 
Klasser  til  at  studere  med  Flid.  Samtidig  vil  vi  benytte  Lejligheden  til  at 
ønske  Søndagsskolerne  i  Den  danske  Mission  en  rigtig  glædelig  og  vel- 
signet Jul  og  et  godt,  lykkebringende  Nytaar.  Maa  Herren  velsigne  Eder 
med  mere  Ydmyghed,  Ærlighed  og  Oprigtighed  i  Aaret  1944. 

Paa  Hovedbestyrelsens  Vegne 
C.  E.  A. 

Mit  Hus  er  et  Bedehus! 

af  Inga  Poulsen,  Bording. 

Verden  ligger  i  det  Onde.  Derfor  staar  der 
skrevet:  »Misgerningerne  vil  medføre  En- 
den*. Der  staar,  at  Herrens  Dag  er  bælg- 
mørk og  uden  Skin. 


Vi,  der  tilhører  Jesu  Kristi  Kirke, 
bør  lyse  op  i  disse  alvorlige  Ti- 
der, —  men  gør  vi  det?  Jesus 
siger:  »Jeg  er  Lyset,  I  skal 
løfte«. 

Ærer  vi  hans  Kirke?  Har  vi 
gjort  den  til  det,  som  den  ene 
er,  et  Bedehus? 

I,  som  bor  nærved  en  Kirke, 
husker  I  at  forsamle  Jer  ofte 
til  Bøn  og  alvorlig  Gudsdyrkel- 
se? Fra  Hjertet  udgaar  Livet,  og 
bliver  Hjertet  daarligt,  maa  det 
ganske  Legeme  blive  præget  der- 
af. Fra  Bedehuset  udgaar  Livet 
til  alle  Medlemmerne,  giver  dem 
at  bevare  det  og  holde  ud  i 
Strid. 

Jeg  ved.  at  vi  beder  alt  for 
lidt,  for  ellers  vilde  vi  være  et 
ganske  anderledes  nidkært  Folk 
i  at  styrke  og  opmuntre  hver- 
andre. Al  den  Finden-Fejl  vilde 
ophøre,  og  den  Kærlighed  der 
skjuler  Syndernes  Mangfoldighed, 
vilde  være  almindelig  iblandt  os. 
Vi  vilde  betale  vor  Tiende  med 
Glæde  og  Guds  Kærlighed  vilde 
lyse  over  os,  saa  at  Verden  vil- 
de forstaa,  at  vi  var  et  bedende 
Folk. 

»Jeg  vil  gaa  strengt  i  Rette 
med  de  vældige  i  Zion«  —  De 
urene  Medlemmer  af  Kirken  maa 
slettes,  Vejen  maa  holdes  ren, 
saa  vi  kan  blive  et  klart  Lys 
for  Verden.  »Paa  den  Dag,  jeg 
samler  Jer,  vil  jeg  udgyde  min 
Aand  over  Jer«.  —  Lad  os  sam- 
le os  i  endrægtig  Bøn  til  vor 
himmelske  Fader,  at  han  vil  ud- 
gyde sin  Aand  over  os,  at  vi 
maa  blive  et  Lys  til  Sjæles  Frel- 


se. Vi  maa  altid  huske,  at  det 
nytter  intet,  om  vi  vinder  hele 
Verden  for  Kirken,  hvis  vi  ikke 
samtidig  vinder  disse  Sjæle  for 
Kristus. 

Folk  kender  ikke  Mormons 
Bog.  De  vil  ikke  høre  om  den. 
Tal  derfor  til  dem  om  Kristus 
og  Bibelen.  Jeg  har  i  den  sene- 
re Tid  faaet  talt  med  mange 
Mennesker,  som  jeg  ikke  havde 
tænkt  mig  Muligheden  af  at  faa 
talt  med,  og  kun  fordi  jeg  talte 
om  det,  der  interesserede  dem. 
Derigennem  har  jeg  faaet  aflagt 
et  klart  Vidnesbyrd  om  Mormons 
Boet. 

Vi  maa  altid  huske  paa,  at  af 
dem,  der  gives  meget,  kræves 
der  ogsaa  meget.  Vi  har  mod- 
taget meget,  derfor  kræves  der 
meget  af  os.  I,  der  er  saa  lykke- 
lige at  bo  nær  ved  en  Kirke,  — 
saml  Jer  nu  til  alvorlig  Bøn  om, 
at  vor  himmelske  Fader  vil  ud- 
gyde sin  Aand  over  os,  saa  der 
maa  opstaa  fremragende  Talere 
iblandt  os,  det  trænger  vor  Kir- 
ke umaadeligt  til.  Udlæg  Skrif- 
ten for  os,  giv  os  et  levende 
Vidnesbyrd  om  vor  Frelser,  at 
vi,  som  Paulus  skriver,  kan  »ifø- 
re  os   Kristus«. 

Vi  skal  frem,  »stadig  frem,  altid 
frem«  til  nye  Aabenbarelser.  til 
større  Kraft  i  alle  Guds  Gaver. 
Derfor,  lad  det  blive  vor  Bøn, 
at  den  Aand,  der  er  profeteret 
om,  nu  maa  fremkomme,  at  vi 
maa  blive  lutrede  og  rensede,  at 
vi  kan  blive  til  Velsignelse  for 
Verden. 


„Sandheden  om  Mormonerne"  -  Kirkens  smukkeste  Tryksag  -  Kr.  1,25 

Vi  som  var  med  Sanct  Svithun. 


(Nedenstaaende  Artikel  er  skrevet  af  den  norske  Missionær, 
Ældste  Haakon  Jensen,  som  paa  en  Rejse  til  Bergens  Konference 
sammen  med  sin  Hustru  oplevede  et  af  de  desværre  saa  hyp- 
pige Krigsforlis. 

Broder  Jensens  Skildring  af  denne  Oplevelse  vil  sikkert  blive 
hest  med  Interesse  af  de  danske  Søskende.) 

Da  jeg  gaar  ud  fra,  at  mange  af  de  Hellige  rundt  om 
i  Landet,  hvor  jeg  i  den  senere  Tid  har  virket  som  Mis- 
sionær, kunde  ønske  at  vide  noget  om  min  og  min  Hu- 
strus Oplevelser  ombord  i  St.  Svithun  Torsdag  den  30. 
September,    vil   jeg  prøve   at  give   en   kort   Skildring   heraf. 

Vi  sejlede  fra  Aalesund  Kl.  3  om  Eftermiddagen  og 
gik  straks  til  Køjs  paa  Grund  af  Søsygen.  Vi  havde 
rejst  omtrent  4  Timer,  da  vi  pludselig  blev  revet 
ud  af  vore  Køjer.  Det  var  Bomber,  der  ramte  Baaden. 
Samtidig  kunde  vi  mærke,  at  der  blev  skudt  med  Ma- 
skingevær. Det  gik  da  op  for  os,  at  vi  var  udsat  for 
et  Luftangreb.  Nogle  Kvinder  begyndte  at  græde,  og  der 
opstod  en  febrilsk  Forvirring  under  Forsøget  paa  at 
søge  Redning.  Kvinder  og  Mænd  styrtede  halvtpaaklædte 
op  paa  Dækket,  og  flere  kastede  sig  i  Vandet.  Da  jeg 
først  blev  helt  klar  over,  hvad  det  gjaldt,  gik  min  Hu- 
stru og  jeg  i  Bøn  til  Gud  inde  i  vor  Kahyt.  Vi  bad  ham 
om  at  hjælpe  os  og  frelse  os,  dersom  det  var  hans  Vilje, 
at  vi  skulde  blive  reddet.  Og  dersom  det  ikke  var,  bad 
vi  ham  om  at  give  os  Kraft.  Derefter  bad  jeg  min  Hu- 
stru om  at  klæde  sig  rolig  paa.  Da  vi  var  færdige  med 
Paaklædningen,  begyndte  Røgen  fra  Branden  ombord  at 
blive  saa  generende,  at  det  var  paa  høje  Tid,  vi  kom 
op  paa  Dækket.  Deroppe  mødte  der  os  et  trist  Syn  af  det 
brændende  Skib.  Min  Hustru  vendte  Ansigtet  bort  og 
trykkede  sig  ind  til  mig,  idet  hun  sagde:  »Vi  dør,  Haa- 
kon, vi  bliver  aldrig  reddet.«  —  Jeg  svarede  hende: 
»Dersom  det  er  Guds  Vilje,  saa  lad  den  ske.  Men  der- 
som det  modsatte  er  hans  Vilje,  saa  skal  vi  nok  blive 
reddede.    Vær   blot    rolig.«    Idet    Baaden   stødte    mod    Skæ- 


212 

ret,  var  der  tre  Mand,  der  var  i  Stand  til  at  hoppe  i 
Land,  eller  paa  anden  Maade  naaede  ind  til  Skæret, 
men  straks  efter  gled  Baaden  tilbage,  og  det  var  ikke 
længer  muligt  at  komme  i  Land  paa  en  saa  enkel  Maa- 
de. Men  de  tre,  som  kom  op  paa  Skæret,  blev  ogsaa 
vor  Redning.  Vi,  som  var  tilbage  paa  Baaden,  fik  nem- 
lig kastet  en  Trosse  i  Land,  men  den  første  naaede  ikke 
at  blive  fæstnet,  og  derfor  faldt  en  Mand,  en  Kvinde 
og  et  Barn  i  Syvaarsalderen  i  Søen.  Kvinden  druknede. 
Den  næste  Trosse  blev  imidlertid  godt  fæstet,  og  nu  tog 
Redningsaktionen  rigtig  Fart.  Det  var  ingen  let  Opgave. 
Baaden  laa  og  rullede  til  begge  Sider,  og  Stormen  raste 
og  sendte  meterhøje  Bølger  ind  over  Land.  Intet  Under,, 
at  der  var  nogle,  der  ikke  kunde  klare  den  besværlige 
Tur,  og  maatte  lade  sig  falde  ned  i  den  oprørte  Sø.  Jeg 
spurgte  Mary,  om  hun  vilde  vove  Forsøget,  men  hun 
svarede  mig,  at  hun  kunde  aldrig  klare  det.  Jeg  sagde, 
at  hun  skulde  forsøge  og  trøstede  hende  med,  at  det 
gik  nok.  Den  Kvinde,  som  kom  umiddelbart  før,  det  var 
Marys  Tur  til  at  forsøge,  faldt  i  Vandet.  Men  tiltrods  for 
dette  triste  Syn  tog  Mary  alligevel  Tag  om  Trossen  og 
lod  sig  glide  ud.  Jeg  hjalp  hende  til  rette  med  Benene  saa- 
dan,  at  de  blev  liggende  over  Kors  paa  Trossen,  og  saa 
begyndte  den  farefulde  Færd.  Da  hun  var  kommet  midt 
ud  paa  Rebet,  begyndte  Baaden  at  hælde  stærkt  ind  mod 
Skæret,  samtidig  med,  at  en  Bølgekam  fuldstændig  over- 
skyllede og  skjulte  hende.  Et  Øjeblik  stod  jeg  i  spændt 
Forventning.  Hang  Mary  fremdeles  paa  Trossen?  Eller 
havde  Bølgen  taget  hende  med  sig?  Da  Bølgen  gik  til- 
bage, klyngede  hun  sig  stadig  til  Tovet.  Jeg  skreg  da 
af  mine  Lungers  fulde  Kraft:  »Hold  fast,  Mary,  hold  fast. 
Du  klarer  det.«  I  dette  Øjeblik  bad  Mary  denne  enkle 
Bøn:  »Gud  hjælp  mig.«  Lidt  efter  fortsatte  hun  fremad 
og  blev  i  sidste  Øjeblik  reddet  af  en  af  Fyrbøderne  om- 
bord. Saa  snart  hun  var  over,  var  det  min  Tur,  og  med 
mig  gik  det  helt  godt.  Mary  havde  slaaet  sig  til  Blods, 
da  hun  landede,  og  et  Øjeblik  troede  jeg,  at  hun  var  al- 
vorlig saaret,  men  ved  nøjere  Iagttagelse  fandt  jeg,  at 
hun    kun    havde    faaet    nogle    Afskrabninger    i    Ansigtet    og: 

paa  Benene.  I  en  Fart  fik  jeg  hende  over  paa  den  anden 
Side  af  Skæret,  hvor  Stormen  ikke  rasede  fuldt  saa 
haardt.  Her  sad  vi  omtrent  en  Time.  Jeg  maatte  veksel- 
vis massere  Mary  paa  Ryggen,  Armene  og  Benene,  for 
at  hun  ikke  skulde  faa  Lungebetændelse.  Det  var  det, 
jeg   var  mest   bange   for. 

Men  saa  kom  da  endelig  de  første  Redningsbaade  til 
Syne,  og  glade  var  vi,  som  sad  der  med  klaprende  Tæn- 
der. Det  var  næsten  lige  saa  dramatisk  at  komme  fra 
Skæret  og  ned  i  Robaadene,  som  det  var  at  komme  i 
Land  fra  Damperen.  Hver  enkelt,  som  skulde  ned  i  Baa- 
dene,  maatte  staa  parat  paa  en  Klippeafsats  og  hoppe 
ud,    hver    Gang    Baaden    blev    skyllet    ind    mod    Klipperne. 

Da  Kvinder,  Børn  og  gamle  Mænd  var  de  første,  der 
blev  reddet,  kom  Mary  med  i  den  første  Baad.  Jeg  kom 
i  den  tredie.  Efter  at  være  kommet  i  Land,  fik  jeg  et 
Chok.  Jeg  saa  nemlig  tre  døde  Kvinder  ligge  i  et  Baade- 
hus.  Jeg  troede,  den  Baad  min  Hustru  var  med,  var 
kæntret.  Men  saa  blev  der  sagt,  at  disse  døde  Kvinder, 
var  blevet  fisket  op  ude  ved  Damperen.  Jeg  spurgte 
efter  min  Hustru  og  fik  det  Svar,  at  alle  Kvinder,  der 
var  kommet  i  Land,  var  bragt  i  Hus.  Saa  gik  jeg  op 
ad  Vejen,  indtil  jeg  kom  til  et  Hus,  hvor  jeg  blev  ven- 
ligt modtaget.  I  dette  Hus  fandt  jeg  to  andre  Mænd,  der 
ogsaa  havde  reddet  sig  i  Land.  Efter  at  have  skiftet  Tøj 
fra  Top  til  Taa,  gik  jeg  Kl.  12  om'  Natten  rundt  paa  de 
forskellige  Gaarde  for  at  finde  Mary.  Jeg  tænkte  nemlig, 
at  hun  sikkert  vilde  ængstes,  naar  hun  ikke  vidste,  om 
jeg  var  reddet  fra  Skæret  eller  ikke.  Efter  en  halv  Times 
Søgen  i  Mørke  fandt  jeg  hende  endelig.  Hun  sad  da 
indpakket    i    uldne    Tæpper    og    var    ved    at    blive    varm. 

Da  vi  saaledes  havde  fundet  hinanden,  gik  jeg  tilbage  til 
det  Sted,  hvor  jeg  skulde  overnatte.  Men  nogen  Søvn 
blev  der  ikke  Tale  om  hverken  den  Nat  eller  de  følgende 
Nætter.  Mary  fortalte  mig  Dagen  efter,  at  hun  ikke 
havde  kunnet  lukke  Øjnene  hele  Natten,  for  saa  snart 
hun  gjorde  det,  saa  hun  Trossen  for  sig  og  mig  hæn- 
gende i  Armene.  Men  med  den  gode  Forplejning  vi 
fik     paa     Stedet,     kom     vi     os     snart     saa     meget,    at     vi 

kunde  tænke  paa  at  rejse  videre.  Det  havde  selvsagt 
ikke  været  muligt  at  redde  noget  af  vor  Bagage.  Det 
Tøj,  vi  havde  paa,  blev  ødelagt  under  Redningen,  og 
Mary  maatte  bruge  mine  Sko  paa  Skæret,  da  Bølgerne 
havde  revet  hendes  af.  Men  trods  dette  maa  bemær- 
kes, at  Mary  ikke  fik  saa  meget  som  en  Forkølelse. 
Dette  alene  er  et  Under  for  mig.  Nu  er  vi  i  bedste  Vel- 
gaaende,  og  paa  Lørdag  rejser  jeg  videre  til  Stavanger, 
hvor   jeg   skal   virke   som   Missionær. 

Til  sidst  vil  jeg  blot  rette  en  dyb  og  inderlig  Tak  til 
alle  dem  af  vore  Brødre  og  Søstre,  som  under  denne 
Hændelse  erindrede  os  i  deres  Bønner  og  som  kæmpede 
sammen  med  os.  Jeg  vil  bare,  at  I  alle  skal  vide,  at 
under  hele  Begivenheden  var  jeg  i  Stand  til  at  bevare 
Roen,  da  jeg  følte,  at  det,  der  skete,  ikke  var  upaaagtet 
af  vor  himmelske  Fader.  Bevidstheden  om,  at  det  var  hans 
Vilje,  der  skete  med  os,  var  det,  som  styrkede  os  begge, 
og  det  var  nok  for  mig.  Hans  Vilje  ske.  Haakon  Jensen. 


glædeligt  at  se,  at  dette  Leksikon, 
der  ifølge  sit  ringe  Omfang  kun 
bringer  yderst  kortfattede  Artik- 
ler, har  kunnet  sammensætte  en 
Artikel  om  Mormonerne,  som 
maa  betegnes  som  tilfredsstillen- 
de: Mormonerne,  De  sidste  Da- 
ges Hellige,  religiøse  Sekt,  stiftet 
af  Josef  Smith  (1805—44)  fra 
Vermont,  U.S.A.;  han  udgav  1830 
Mormons  Bos  og  stiftede  sin  Me- 
nighed, der  fik  stor  Tilslutning, 
men  som  p.  Qr.  af  Forfølgelse  ef- 
terhaanden  blev  drevet  mod  Vest, 
hvor  J.  S.s  Efterfølger  Brig- 
ham Young  (1801—77)  grundlag- 
de Staten  Utah  v.  den  Store  Salt- 
sø ;  M.   fastholder  Troen  paa   et 


Sandheden  vinder  Indpas, 

»Skandinaviens  Stjerne«  har  flere  Gange 
omtalt  de  fejlagtige,  misvisende  og  tenden- 
tiøse Artikler,  de  danske  Leksika  indeholder 
om  Mormonismen.  Som  et  Led  i  vor  Kam- 
pagne for  at  faa  dette  Forhold  forbedret, 
var  det  bl.  a.  at  vi  udgav  »Sandheden  om 
Mormonerne«. 

Et  nyt  Leksikon  er  netop  udkommet,  »Hjemmets 
Leksikon«,  i  eet  Bind  med  1943  Spalter.  Det  er 
paradisisk  Tusindaarsrige;  har  et 
stort  Præsteskab  og  udsender 
Missionærer;  Dogmet  om  Fler- 
koneri er  forlængst  ophævet. 

Bortset  fra  den  forkerte  Stav- 
ning af  Joseph  Smith,  er  disse 
Oplysninger  omend  kortfattede 
saa  dog  korrekte  og  uden  Antyd- 
ning af  Tendens.  Vi  kunde  have 
ønsket  en  anden  Karakteristik 
end  den  anvendte  med  Tusind- 
aarsriget,  som  ikke  er  særegent 
for  os,  f.  Eks.  vor  Paastand  om 
fortsat  Aabenbaring,  men  naar 
disse  Indvendinger  er  gjort,  er 
der  dog  Plads  for  Anerkendelse 
af  Artiklens  Udformning.       /.  S. 

En  Bog  som  Reklame  for  Kirken! 

,  Som  »Stjernen«s  Læsere  vil  vide,  er  der  for  nylig  paa  Dansk  ud- 
kommet en  amerikansk  Bog,  som  herhjemme  er  blevet  kaldt  »Det 
forfulgte  Samfund«.  Den  handler  om  Mormonerne  fra  Joseph  Smiths 
første  Syn,  til  Flerkoneriet  i  1890  blev  opgivet  som  Dogme,  og  der 
endelig  blev  Fred  mellem  Mormoner  og   Ikke-Mormoner. 

Om  selve  Bogen  og  dens  Handling  har  Missionspræsidenten  skre- 
vet paa  Omslaget  af  »Stjernen«s  Oktober-Nummer.  Her  skal  derfor 
kun  behandles  Spørgsmaalet  om  den  Betydning,  Udsendelsen  af  en 
saadan  Bog  kan  have   (og  har  faaet)  for  Kirken. 

Avisernes  Bog-Anmeldere  har  med  Qraadighed  kastet  sig  over 
Bogen  og  har  givet  Omtalen  af  den  usædvanlig  megen  Plads:  Natio- 
naltidende VA  Spalte,  Berlingske  Tidende  1  Spalte,  Kristeligt  Dag- 
blad 3  Spalter,  Social- Demokraten  2  Spalter  og  Politiken  2  Spalter 
paa  Avisens  mest  læste  Side  (næst  efter  Forsiden)  sammen  med 
»Dag  til  Dag»   Rubriken. 

Bogens  litterære  Betydning  er  tydeligt  tilkendegivet  ved,  at  samt- 
lige Aviser  har  ladet  deres  fornemste  Kritikere  anmelde  den:  Hakon 
Stangerup,  Hans  Brix,  H.  Helweg,  Jean  Petersen  og  Tom  Kristensen. 

Og   hvad   skrev   saa   alle   disse   fine   Kritikere   paa   al   den   Plads? 

Tendensen  hos  alle  Anmelderne  er  denne:  En  forsigtig  Undgaaelse 
af  Stillingtagen  til  Joseph  Smiths  Syn,  Beundring  for  Brigham  Youngs 
Førerskab  og  Begejstring  for  Mormonernes  stadige  Udholdenhed  og 
Ildhu  i  Troen.  Om  Bogens  litterære  og  underholdende  Kvalitet  er 
de  enige,  idet  Tom  Kristensen  f.  Eks.  siger:  »Bedre  end  »Borte  med 
Blæsten««. 

Man  kan  betragte  det  som  givet,  at  Størstedelen  af  Danmarks 
voksne  Befolkning  har  set  en  af  Anmeldelserne  af  denne  Bog.  Og 
hvilket  Indtryk  har  de  da  faaet  af  Mormonerne  heraf? 

Først  og  fremmst  kan  Avislæserne  ikke  have  undgaaet  at  faa  gen- 
opfrisket deres  eventuelle  Viden  om  Mormonerne  og  Mormonismens 
Historie,  og  har  de  ikke  haft  en  saadan  Viden,  saa  har  de  gennem 
Anmeldelserne  ikke  faaet  den  daarligste  Oplysning  om  Emnet.  Social- 
Demokraten  skriver:  »Den  frembringer  forskellige  Følelser  hos  Læse- 
ren, dyb  Undren  over  en  saa  naiv  Fanatisme,  dyb  Beundring  for 
en  saa  sejg  og  haardnakket  Kamp,  Afsky  over  de  Metoder,  man  tog 
i  Anvendelse  over  for  Mormonerne,  Betagelse  over  Mormonernes  Hel- 
temod ud  over  alle  Grænser  og  Medfølelse  med  de  stakkels  for- 
fulgte Mennesker«.  Tom  Kristensen  kalder  Mormonerne  »kyske,  haar- 
de  Mænd,  nogle  af  Amerikas  bedste  Sønner«.  Nogle  andre  Citater 
viser  hans  Syn  paa  de  skildrede  Begivenheder:  »Da  Joseph  Smith 
for  længst  var  lynchet,  og  Mormonerne  paa  Grund  af  de  gemeneste 

Overfald  med  Massakrer  og  Voldtægt  var  blevet  fordrevet «. 

»Lejede  Bander  overfalder  Mormonerne,  fordi  Religionsfrihed  kun 
er  til  af  Navn  i  Staterne«.  »Regeringen  tillader  sig  at  blive  sædeligt 
forarget  over  disse  Kolonier,  hvor  der  nok  findes  Flerkoneri,  men 
hverken  Prostitution  eller  Drukkenskab  —  . .«.  »Romanen  er  et  stærkt 
Forsvar  for  en  religiøs  Bevægelse  ..    ..«. 

Anmeldelsen  i  Kristeligt  Dagblad  fortjener  ganske  særlig  Opmærk- 
somhed. Det  er  jo  i  Almindelighed  ikke  fra  folkekirkelig  Side,  at 
vi  venter  den  største  Forstaaelse.  Men  Sognenrcest  H.  Helweg  har 
i  denne  Artikel  vist  det  Mod  at  skrive  netop  det,  han  følte,  efter 
at  han  havde  læst  »Det  forfulgte  Samfund«.  Et  Par  Citater  viser, 
hvordan:  »Det  har  ligesom  fattet  noget  af  den  guddommelige  Sand- 
hed og  omplanter  den  i  et  Arbejdsfællesskab,  der  forbavsende  hur- 
tigt kan  skabe  et  fast  Samfund,  men  det  møder  saa  Nationens  Ræd- 
sel for  nye  Riger,  der  splitter  Helheden,  det  møder  den  gangsteragtige 

Griskhed,  og  det  møder  sine  Lederes  afgjorte  Uvilje  mod  at  anvende 
Vold  —  — «.  »Vi  aner  noget  af  en  Idealstat  ved  Nauvoo  og  ved 
Saltsøen  i  Utah«.  »Maaske  vilde  U.S.A.  have  nndgaaet  mange  nutidige 
og  fremtidige  Kriser,  om  det  havde  lært  af  dette  Samfund  i  Stedet 
for  at  knuse  det«.  »Flerkoneriet  forsynede  den  hensynsløse  og  ufatte- 
ligt graadige  Kapitalisme,  Industrialisme  og  Imperialisme  med  et 
Moralens  Klædebon,  som  var  nødvendigt,  naar  det  vilde  knuse  og 
erobre  disse  selvstændige  Samfund.  Læserne  maa  huske,  at  Forføl- 
gelserne var  der,  længe  før  Flerkoneriet  opstod«. 
■  Hvad  den  almindelige  Læser  faar  ud  af  selve  Bogen,  er  efter 
ovenstaaende  Citater  klart:  Et  absolut  sympatisk  Syn  paa  Mormo- 
nismen. Anmelderne  selv  kan  dog  ikke  i  deres  Kritik  dy  sig  for  at 
vigte  sig  lidt  paa  Mormonismens  Bekostning,  og  iøvrigt  fuldstæn- 
digt uden  Samklang  med  Bogens  Tendens:  Hans  Brix  kalder  saaledes 
Mormonismen  »denne  Religion,  der  synes  digtet  af  Pattebørn  og 
modtaget  af  Pattebørn«.  Saadant  skader  ikke  Mormonismen,  men 
stempler  tværtimod  Professoren  som  Benytter  af  letkøbte  Morsom- 
heder uden  Hold  i  faktiske  Forhold,  og  som  saadan  er  Hans  Brix 
jo  iøvrigt  forlængst  kendt.  At  lægge  større  Vægt  paa  at  kunne  ser- 
vere stilistiske  Pudsigheder  end  at  give  saglig  Kritik  er  ikke  noget, 
der  skaber  Tillid  til  Anmelderen  eller  Avisen,  der  knytter  saadanne 
Medarbejdere    til   sig. 

Og  vi  selv?  Hvad  har  vi  ud  af  at  læse  »Det  forfulgte  Samfund«? 
Hvordan  føler  vi  ved  at  faa  det  kendte  Emne  fortalt  som  Roman? 

Lad  det  være  sagt  straks:  Der  er  Ting  i  denne  Bog,  som  vi  be- 
stemt maa  betegne  som  konstrueret  i  Forfatterens  Hjerne  af  hans 
digteriske  Fantasi.  Men  Bogen  er  ikke  Historie  og  forlanger  heller 
ikke  at  blive  betegnet  som  saadan,  og  Forfatteren  har  Lov  til  at 
benytte  opdigtede  Episoder  til  at  anskueliggøre  virkelige  Forhold. 

Der  siges  mange  daarlige  Ting  om  Mormonerne  i  Bogen.  Men 
hvem  har  nogensinde  troet,  at  Mormonerne  i  Mormonismens  første 
Tid  har  været  Engle?  Det  var  ikke  Tider  eller  Egne,  hvor  der  var 
Plads  for  blødsødne  og  valne,  kultiverede  Mennesker,  og  Mormo- 
nerne var  rekruterede  ud  af  den  jævne,  arbejdende  Befolkning.  Mor- 
monerne var  Folk  som  alle  andre,  og  ingen  kunde  forlange,  at  de 
med   eet   Slag  skulde   blive   »kultiverede«   Mennesker  af   1943. 

Saaledes  falder  det  maaske  nogen  for  Brystet,  at  Brigham  Young 
fører  et  kraftigt  Sprog.  Men  der  er  saamænd  ingen  Grund  til  at 
være  ked  af  det.  For  det  første  er  der  de  Forhold,  som  er  nævnt 
ovenfor  at  tage  i  Betragtning.  Og  for  det  andet  tør  en  meget  stor 
Del  af  de  forekommende  Udtryk  sikkert  tillægges  en  fejlagtig  Be- 
dømmelse af  det  amerikanske  Sprog  fra  de  to  Oversætteres  Side. 
Man  kan  nu  engang  ikke  oversætte  bogstaveligt,  men  maa  sørge 
for  at  oversætte  til  samme  Stemning  og  i  samme  Aand,  som  det  er 
sagt  eller  skrevet.  Vi  kender  det  fra  os  selv.  De  fleste  benytter  i 
deres  Hjem  et  vist  Frisprog,  som  er  noget,  man  har  helt  for  sig 
selv,  der  ligesom  knytter  Familien  nærmere  sammen,  men  man  be- 
nytter det  ikke  overfor  fremmede,  for  de  vilde  simphelthen  forfærdes 
over  det.  Der  er  intet  ondt  i  det,  men  udenforstaaende  vilde  faa  en 
ganske  forkert  Opfattelse,  hvis  de  uden  videre  blev  præsenteret  for 
det.  Det  er  det,  der  er  sket  her.  Oversætterne  har  muligvis  ikke 
haft  tilstrækkeligt  Kendskab  til  amerikansk  Sprogbrug,  men  har  op- 
fattet det  stærke,  primitive  Sprog  som  uhøvisk  og  edkrydret. 

Man  gribes,  bevæges  af  denne  usædvanlige  Bog,  og  man  har  efter 
Læsningen  faaet  en  behagelig  og  meget  nyttig  Repetition  af  et  Emne, 
som  vi  allesammen  burde  kunne  paa  Fingrene.  Og  man  kan  kun 
glæde  sig  over,  at  den  nu  har  fundet  Vej  til  danske  Læsere.  Lad  os 
nu  hver  især  efter  bedste  Evne  udnytte  den  gunstige  Jordbund, 
som  den  skaber  for  Mormonismen  hos  sine  Tusinder  af  Læsere. 

Jørgen  Schmidt. 

EN  SALVELSE  DER  BAR  FRUGT. 


Str.  fflgnes  JFarsen  i   iHal= 


Lørdag  Morgen,  som  der 
skulde    være    Konference    i 


borg  skriver  i  et  %rev  til  tMis=  Aalborg       om       Søndagen, 

sionspræsidenten  følgende,  som      |       vaagnede     jeg     med     stærke 
vi  finder  er  et  straalende  Sevis  _,  .    ,  .         r-, 

<c  i    ,         £       j   ;•  Smerter  i  begge  mine  Ben, 

paa     Salvelsens     forunderlige 

tKraft.  brevet  er  her  gengivet  i  Og    det    blev    værre    Op    ad 

Ilddrag.  Dagen,  saa  jeg  maatte  lade 

|     Lægen    se    paa    dem.    Hun 

beordrede  mig  straks  hjem 
og  i  Seng,  da  jeg  led  af  Knuderosen.  Der  var  tre  Knuder 
paa  det  ene  Ben  og  en  paa  det  andet.  Lægen  vilde 
sende  en  Sygeplejerske  ud  til  mig  for  at  give  mig  varme 
Omslag,  men  jeg  bad  indtrængende  om  at  vente  med 
det  til  Mandag,  for  min  Mand  var  hjemme  om  Sønda- 
gen, og  saa  kunde  vi  selv  klare  Plejen.  Jeg  vilde  jo 
nødig  undvære  Konferencemøderne  om  Søndagen;  hvis 
jeg   paa   nogen    Maade    kunde,    saa   skulde    jeg   til    dem  I 

Jeg  sov  ikke  den  Nat  for  Smerter  i  Benene,  men  jeg 
kom  dog  om  Morgenen  ind  til  Søndagsskolen,  skønt  det 
gjorde  mere  ondt,  naar  jeg  gik.  Under  Søndagsskolen 
kom  det  til  mig,  —  nej,  forklare  det  kan  jeg  ikke,  — 
men  det  var,  som  om  noget  sagde  til  mig:  »Bliv  sal- 
vet, saa  bliver  du  rask,«  —  jeg  syntes,  det  var  saa 
ligetil,  der  var  ingen  Tvivl,  jeg  troede  fuldt  og  fast  paa 
det,    og   jeg    syntes,    jeg   blev    saa    godt    tilpas.   —   — 

Efter  Mødet  kunde  jeg  næsten  ikke  gaa  ned  ad  Trap- 
perne, saa  ondt  gjorde  det,  men  jeg  syntes  alligevel, 
jeg  var  det  lykkeligste  Menneske,  at  jeg  kunde  blive 
salvet  af  Mænd,  der  var  i  Besiddelse  af  det  hellige  Præ- 
stedømme, og  havde  Magt  og  Myndighed  dertil.  Og  Un- 
deret skete,  jeg  blev  rask!  Da  jeg  gik  ud  af  Kontoret 
efter  Salvelsen,  kunde  jeg  ikke  mærke  mine  Ben,  — 
min  Mand  og  Datter  stod  udenfor  og  ventede  paa  mig, 
jeg  løb  op  ad  Trapperne  efter  mit  Overtøj,  det  gjorde 
ikke    ondt    i    Benene    mere,    vi    gik    hjem,    og    jeg    lavede 

Mad    Og    —    —    —  [Sluttes  næste  Side] 

Da  Lægen  kom  Mandag  Morgen,  blev  hun  meget  for- 
bavset over  at  se  mine  Ben.  »Det  er  ikke  de  Ben,  De 
var  hos  mig  med,«  sagde  hun.  Hun  kunde  imidlertid  se 
Pletterne,  hvor  Knuderne  havde  været,  »Det  gaar  over 
min    Forstand,    men    Faktum    er,    De    fejler    ikke    mere!« 


Der  har  igen  staaet  Diskus- 
sion om  Spørgsmaalet  »Raa  el- 
ler kogte  Havregryn«,  og  vor 
højagtede  Ven,  Dr.  Mikkel  Hind- 
hede, som  Ekstrabladet  beskyl- 
der for  at  være  Mormon,  fordi 
han  saa  hjerteligt  anbefaler  Vis- 
domsordet  (se  Stjernen  for  Maj) 
har  sendt  Aviserne  følgende  Ind- 
læg: 

»En  Kemiker  har  nylig  frem- 
sat den  Paastand,  at  det  er  ska- 
deligt at  spise  raa  Gryn.  Dette 
er  ganske  forkert.  Naar  danske 
Børn  næsten  alle  har  daarlige 
Tænder,  er  Grunden  den,  at  Mød- 
rene væsentligt  mader  dem  med 
blød  kogt  Mad:  Grød,  Vælling 
etc.  Folkeslag,  der  væsentligt  le- 
ver af  ukogt  Mad,  har  ingen 
daarlige  Tænder.  Hvis  Redak- 
tionen ikke  tror  mig,  saa  spørg 
Dr.  Axel  Borgbjerg.  Jeg  tror,  at 
han   giver   mig   Ret. 

Personlig  har  jeg  i  de  sidste 
10  Aar  hver  Morgen  spist  en 
stor  Portion  raa  Havregryn  med 
Mælk,  langt  flere  end  mine  Mær- 
ker vilde  tillade,  hvis  ikke  gode 
Venner  var  flinke  til  at  hjælpe. 
Jeg  klarer  mig  dog  trods  mine 
snart  82  Aar.  Hvor  er  det  Synd, 
at  Mødrene  af  falsk  Videnskab 
skal  narres  til  at  skade  de  kære 


Børn.  Sammen  med  de  slette 
Tænder  følger  ogsaa  andre  Syg- 
domme«. 

Mikkel  Hind  hede. 

Og  »Social-Demokraten«  sva- 
rer med  at  give  Dr.  Hindhede 
Ret  over  for  Angrebet  paa  de 
raa  Gryn,  som  vilde  fortælle, 
at  Grynene  »suger«  Kalken  ud 
af  Tænderne:  »Dr.  Hindhede  har 
sikkert  Ret  i  sit,  men  det,  La- 
boratoriefors tander  Lorenzen  op- 
lyste, var  jo  endelig,  at  der  og- 
saa i  Kornet  under  visse  Om- 
stændigheder er  kalkforbrugende 
Stoffer  som  »Fytinet«.  Da  Dr. 
Hindhede  som  sikkert  Tusinder 
andre  nyder  Mælk  til  de  raa 
Havregryn,  faar  han  altsaa  den 
Kalktilførsel,  der  i  hvert  Fald  kan 
mindske  Faren,  og  maaske  nor- 
malt fjerner  den.  Jeg  synes  som 
Lægmand,  at  det  er  helt  rig- 
tigt at  gøre  opmærksom  paa 
Nødvendigheden  af  kalkrig  Kost, 
navnlig  nu,  hvor  Befolkningen 
løber  en  større  Risiko  end  nor- 
malt for  at  faa  »fortyndet«  Kost. 
Og  deri  er  Dr.  Hindhede  sikkert 
helt  enig«. 

Og  vi  kan  som  Dr.  Hindhede 
roligt  fortsætte  med  at  spise  de 
raa  Havregryn  med  Mælk! 

J.   S. 

Missionspræsidenten  svarer : 

Jeg  har  læst  og  hørt  om  »at  gaa  igennem  Templet«  og 
lagt  Mærke  til,  at  det  altid  omtales  i  Forbindelse  med  Ægte- 
skaber for  Tid  og  Evighed.  Vil  det  sige,  at  man  kun  kan 
komme   ind   i   Templet,  hvis   man  ønsker  at  blive  gift? 

En    Ven. 
Templerne   er   indviet   til   Udforelse   af   visse   hellige   Ordi- 
nancer,  der  omfatter: 
Daab  for  de  døde 

Ordination  og  beslægtede  Begavelser  i  Præstedømmet 
Ægteskabsceromonier 
Andre  Beseglingsordinancer 

Ægteskabsceremonier  er  altsaa  kun  en  enkelt  af  de  Cere- 
monier og  Ordinancer,  der  'finder  Sted  i  Herrens  Hus. 

I  Forbindelse  med  Fortællingen  om  Lazarus  har  jeg  spe- 
kuleret paa,  om  man  altid  maa  betale  Velsignelser  her  paa 
Jorden  med  tilsvarende  mindre  Grad  af  Herlighed  i  den 
næste  Verden.  (»Du  har  faaet  dit  gode  i  din  Livstid  og  Lazarus 
ligesaa  det  onde;  men  nu  trøstes  han  her,  og  du  pines«).  Især 
vil  et  saadant  Forhold  jo  kunne  spille  ind  overfor  Benyttelsen 
af  Salvelsen  Hvorledes  er  Kirkens  Lære  om  dette  Problem. 

ABC 

Det  gælder  om  i  alle  Forhold  at  være  sand  mod  sit  Qgot 
Jeg  og  sit  eget  Liv.  Er  man  det,  lever  man  efter  celestial 
Lov.  Lever  man  efter  Herrens  Bud  og'  Befalinger  her  paa 
Jorden,  vil  de  Velsignelser,  man  har  opnaaet  derved,  naturlig- 
vis fortsættes  paa  den  anden  Side. 

Med  Hensyn  til  Salvelse  af  de  syge,  skal  vedkommende 
Ældster,  der  forretter  denne  Ordinance,  altid  lytte  til  Aan- 
dens  Røst.  Gør  de  det,  vil  Herrens  Ord  ske  Fyldest,  selv 
om  den  syge  maaske  ikke  efter  vor  Mening  har  levet  helt 
i  Overensstemmelse  med  Kirkens  Lære. 

Vi  faar  som  alle  andre  af  Købmandens  Kunder  Kort  til  Ind- 
køb af  Cigaretter.  Hidtil  har  sikkert  en  Del  af  os  benyttet  disse 
Kort  i  fuld  Udstrækning  og  benyttet  de  købte  Tobaksvarer 
som  Gaver  til  Venner  og  Bekendte  uden  for  Kirken  og  ogsaa 
til  Salg  i  enkelte  Tilfælde,  (dog  naturligvis  uden  Fortjeneste). 
Vi  har  imidlertid  nu  hørt  Røster  om,  at  dette  ikke  var  et  rig- 
tigt og  konsekvent  Standpunkt  at  tage,  men  at  man  som  Sidste 
Dages  Hellig  ogsaa  overfor  Købmanden  og  sine  Venner  skulde 
vise,  hvilket  Synspunkt  man  har  angaaende  Tobak.  Hvad  me- 
ner Missionspræsidenten?  E.H. 

Jeg  forstaar  at  dette  Spørgsmaal  har  voldt  en  Del  Diskus- 
sion. Personlig  har  jeg  egentlig  ikke  tænkt  saa  meget  over 
det  før,  men  ved  nærmere  Eftertanke  kan  der  ingen  Tvivl 
være  om,  at  det  for  Medlemmer  af  Kirken  er  et  konsekvent 
og  rigtigt  Standpunkt  at  fremhæve  deres  Syn  paa  Tobak. 
Som  Følge  deraf  burde  vi  altsaa  ikke  købe  eller  modtage 
Tobak  i  den  Hensigt  at  gøre  en  Ven  eller  Bekendt  en  Tjene- 
ste, langt  mindre  for  derigennem  at  tilbytte  os  andre  Varer. 

Hvor  kan  jeg  købe  Mormofolium?  Søster. 

Mormofolium  kan  købes  (eiller  bestilles)  paa  alle  Grens- 
kontorer.  Det  forhandles  til  en  Pris  af  1  Krone  for  100  g, 
hvilket   er   den   Pris,   Missionskontoret   selv   giver   for   det. 


Mormonismen  igen  som  Forbillede! 

Der  sker  en  stadig  Udvikling,  ogsaa  inden  for 
Folkekirken,  hvor  man  i  de  senere  Aar  har  re- 
videret en  stor  Del  af  tidligere  hævdvundne 
Opfattelser.  Det  er  kun  glædeligt,  at  vore  Ven- 
ner i  Folkekirken  efterhaanden  faar  Øjnene  op 
for  en  Del  af  deres  Fejltagelser,  men  dobbelt 
glædeligt  er  det  for  os,  fordi  Udviklingen 
viser,  at  vor  Kirke,  Mormonismen,  stadig 
Hestelængde    foran    i      af  det  onde,  men  indenfor  de  dan- 


ligger  en 
Udviklingen,  og  at  det  er  Prin- 
ciper, som  for  længst  er  antaget 
og  gennemprøvet  af  os,  der  nu 
finder  Godkendelse  andre  Steder. 

Man  vil  endnu  huske,  hvorledes 
Kirke  og  Presse  harcellerede  over 
den  Fest,  hvormed  Indvielsen  af 
Kirkebygningen  paa  Priorvej  i 
København  afsluttedes:  »der  dan- 
sedes til  Musik  af  et  Orkester, 
sammensat  af  Mormonmissionæ- 
rer!!«, skrev  man  og  fandt  deri 
Anledning  til  at  stemple  Mormo- 
nismen. Det  var  i   1931. 

Det  er  i  Erindring  om  dette 
ganske  morsomt  at  læse  neden- 
staaende  Referater  fra  danske 
Provinsblade  af  1943: 

Ebeltoft  Avis,  14.  Juli:  Forleden 
talte  Pastor  Helms,  Soderup,  paa 
et  stort,  kirkeligt  Sommermøde  i 
Haraldsted.  Han  anbefalede*  Dan- 
sen som  et  godt  Led  i  det  kristne 
Ungdomsarbejde.  Pastor  Helms 
sagde  bl.  a.  om  Dansen:  »Vi  vecf 
nok,  at  nogle  mener,  at  Dans  er 


ske  kristne  Ungdomsforeninger 
ser  man  nu  paa  Dansen  som  en 
naturlig  Udfoldelse  af  Livsglæde. 
Og  naar  den  drives  under  be- 
tryggende Former,  er  den  et  godt 
Led  ogsaa  i  kristeligt  Ungdoms- 
arbejde«. 

Jyllandsposten.  30.  Oktober: 
Moderne  Præst!  Det  er  ikke  alle 
Præster,  der  tager  lige  stærk  Af- 
stand fra  Swing  og  andre  lang- 
haarede  Forekomster.  Da  Ung- 
domsforeningen »Bjerget«  i  Ros- 
kilde for  nogle  Dage  siden  sam- 
ledes til  ugentligt  Møde  i  Menig- 
hedshuset paa  St.  Jørgens  Bjerg, 
havde  Foreningens  Formand,  Pa- 
stor V.  Baunsbæk  en  Overraskel- 
se i  Baghaanden,  han  havde  til 
Underholdning  engageret  et  Swing- 
band, der  fik  en  enorm  Sukces 
i  Menighedshuset,  og  Pastoren 
udtalte  senere,  at  det  ikke  var 
sidste  Gang,  at  der  skulde  »swin- 
ges« i  Mødelokalet,  for  naar  Bjer- 
get ikke  vil  komme  —  o.s.v. 

J.  S. 

Ef  teraarskonf  er  encerne . 


ODENSE.  Konferencen  Søndag  den  24.  Ok- 
tober begyndte  Kl.  9  med  Præstedomsmøde, 
hvor  der  var  ialt  15  Brødre  tilstede. 

Kl.   10  aabnedes  Søndagsskolen.  Program- 
met blev  udført  dels  af  Børn,  dels  af  voksne. 
Talere    var    Will.    Ørum    Pedersen,    Kbhvn., 
Gunnar  Christensen,   Jenny   og  Erik  Thom- 
sen,   Esbjerg.    Endelig    Missionspræsidenten 
og  dennes  Hustru.  Tilstede  45. 
Eftermiddagsmødet  var  Kl.  16  og  ved  dette  talte  Axel  Ma- 
thiesen, Will.  Ørum  Pedersen  og  Missronspræsidenten.  Sang- 
solo  og   Orgelsolo   ved  henholdsvis   Grethe    Ørum   Pedersen 
og  Eleonora  Jørgensen.  Tilstede  41. 

Mandag  Aften  Kl.  19  holdtes  en  festlig  Sammenkomst  under 
Ledelse  af  Den  kv.  Hjælpeforening.  Aftenen  gav  et  pænt 
Overskud  til  Velgørenheds-Arbejdet. 

AM. 


AARHUS.  Konferencen  tog  sin  Begyndelse 
Fredag  den  15.  Oktober  Kl.  20  med  en 
Opførelse  af  Evangeliet  i  Ord  og  Toner. 

Søndag   Morgen   Kl.   9   afholdtes   Præste- 
domsmøde. Missionspræsident  Orson  B.  West 
belærte  og  opmuntrede  Brødrene  til  Trofast- 
3    hed  over  for  Kirken. 

Kl.  10  blev  der  udført  et  ypperligt  Pro- 
gram af  Primary  og  Søndagsskolebørnene.  Str.  Krista  West 
talte  til  Forsamlingen.  Kirkens  Generalautoriteter  blev  fore- 
slaaet  til  Opholdelse. 

Kl.  15  afholdtes  Møde,  hvor  Ældste  Will.  Ørum  Pedersen 
og  Præsident  Orson  B.  West  talte  meget  belærende  til  For- 
samlingen. Emner:  Præstedømmets  Autoritet  og  Guds  Riges 
Genoprettelse. 

Konferencens  Møder  var  efter  Forholdene  godt  besøgte, 
og  der  hvilede  en  god  Aand  over  alle  Møderne. 

Kv.  Hjælpeforening  afholdt  deres  Bazar  Mandag  Aften. 
Vi  havde  denne  Gang  Glæden  af  at  have  vort  Missionspræsi- 
dentpar  med  os  den  Aften.  Festen  var  vellykket. 

Th.  J. 

1.  Var  Jæger 

4.  Stamfader 

8.  Hest 

10.  Broder  til  4  vandret 

11.  Gammelt  Maal 

12.  Ros 

14.  Tone 

15.  Pigenavn 

17.  Feminin  Forkortelse 

19.  I  Mormons  Bog 

20.  Føj  sammen 
22.  Læg  sammen 
24.  Bibelsk  Oltidsby 

26.  Omraade 

27.  Patina 

28.  Sig  noget 

30.  Pigenavn 

31.  Har  vi  alle 

32.  Broder  til  en  Morder 


LODRET. 

1.  Landomraade  ved  Pa- 

læstina 

2.  Værktøj 

3.  Mærke 

5.  Karakter 

6.  Geologisk  Sænkning 

7.  Mangler  et  Ribben 

9.  Person  i  Pagtens  Bog 

12.  Gal 

13.  Pigenavn 
16.  Vej 

18.  Paa  gamle  Tage 

21.  Samlede  Aks 

23.  Bjergkæde 

25.  Dyr 

27.  Tanke 

29.  Tone 

30.  Flod 

LANDET    RUNDT. 


Esbjerg:  Tirsdag  den  2  Nov. 
afholdt  Ungdomsforeningen  sin 
Aabningsfest  i  Form  af  et  Sam- 
menskudsgilde, hvortil  alle  selv 
medbragte  Smørrebrød.  Stemnin- 
gen var  den  bedst  mulige,  og  man 
var  enige  om,  at  det  var  den  bed- 
ste Fest,  der  i  lang  Tid  var  af- 
holdt her  i  Byen.  Ungdomsfor- 
eningen vil  gerne  herigennem  ret- 
te en  Tak  til  alle,  der  deltog  i 
Programmet  eller  blot  som  Til- 
skuer for  det  gode  Humør,  de 
medbragte.  D.  N. 

København:  Møderne  har  i  den 
forløbne  Maaned  maattet  lægges 
helt  om.  Den  kvindelige  Hjælpe- 
forening samles  Mandag  Efter- 
middag. Præstedømmet  Søndag 
Morgen  inden  Søndagsskolen,  og 
Ungdomsforeningerne  holder  »Fe- 
rie«. Af  særlige  Møder  kan  næv- 
nes Gudstjenesten  den  7.  Novbr. 
under  Ledelse  af  Ungdomsfor- 
eningerne. Dette  Møde  blev  sær- 
lig bemærkelsesværdigt  ved,  at 
Missionspræsidenten  uden  Forbe- 
redelse talte  om  »Mit  Vidnesbyrd« 
og  derved  fortalte  om  sit  Liv  som 
Medlem  af  Jesu  Kristi  Kirke.  Det 
blev  et  usædvanlig  dejligt  Møde. 

J.  S. 

Aalborg:  John  Stenberg  Han- 
sen, Søn  af  Frantz  Peter  Sten- 
berg Hansen  og  Gerda  Sevilla 
Pedersen  Hansen,  født  den  23. 
August,  velsignedes  den  10.  Ok- 
tober af  Ældste  Peter  Stenberg 
Hansen. 

Bjarne  Fristrup  Andersen,  Søn 
af  Lars  Andreas  Fristrup  Ander- 
sen og  Martha  Johanne  Elisabeth 
Nielsen  Andersen,  født  den  3. 
August,  velsignedes  den  10.  Ok- 
tober af  Ældste  Lars  Andreas 
Fristrup  Andersen. 

Willy  Gerlach,  Søn  af  Aage 
William  Gerlach  og  Inger  Marie 
Stenberg  Gerlach,  født  den  11. 
April,  velsignedes  den  3.  Okto- 
ber af  Ældste  Peter  Stenberg 
Hansen. 

Jens  Alvin  Olsen  ordineredes 
til  Ældste  af  Missionspræsiden- 
ten den  10.  Oktober. 


Aarhus:  Krista  Agnethe  Niel- 
sen, Datter  af  Johannes  Martin 
Nielsen  og  Petrine  Marie  Thom- 
sen Nielsen,  født  den  24.  Septem- 
ber 1942,  velsignedes  den  17.  Ok- 
tober af  Missionspræsidenten. 
Werner  Greve,  Søn  af  Arthur 
Greve  og  Doris  Laier  Greve, 
født  den  14.  Juni  1942,  velsigne- 
des den  17.  Oktober  af  Ældste 
Frede  Thomsen. 

Anna  Kirstine  Lindskjold  døbtes 
den  17.  Oktober  af  Missionspræ- 
sidenten. Haandspaalæggelse  ved 
samme. 

Mary  Viola  Lindskjold  døbtes 
den  17.  Oktober  af  Missionspræ- 
sidenten. Haandspaalæggelse  ved 
Ældste  Thorvald  Jensen. 

Esbjerg:  Berthel  Julius  Olsen  og 
Ole  Mikkelsen  Vavdborg  ordine- 
redes til  Ældster  af  Missionspræ- 
sidenten den  3.  Oktober. 
Anders  Henry  Jensen  ordineredes 
til  Præst  af  Ældste  Ejnar  Niel- 
sen den  3.  Oktober. 

Kbhvn.:  Laura  Hansen  fyldte  d. 
13.  Oktober  75  Aar. 
Lis  Ellen  Sørensen,  Datter  af 
Carl  Rasmus  Sørensen  og  Jenny 
Marie  Petrea  Sørensen,  født  den 
26.  Juni,  velsignedes  den  3.  Ok- 
tober af  Ældste  Chr.  Madsen. 

Ole  Richard  Gregersen  og 
Hans  Christian  Kiihn  ordine- 
redes til  Diakoner  den  28.  No- 
vember af  henholdsvis  Ældste 
Richard  Gregersen  og  Missions- 
præsidenten. 

Vi  ønsker  alle  disse  Søskende 
hjertelig  Tillykke! 

Esbjerg:  Søster  Johanne  Mar- 
grethe Aae  døde  pludseligt  Lør- 
dag den  13.  November,  67  Aar 
gammel  efter  et  Medlemsskab  i 
Kirken  paa  30  Aar.  Vi  henviser 
Læserne  til  Artiklen  »Pionererne 
fortæller«,  No.  IV  i  Stjernen  for 
April  Maaned. 

Begravelsen  fandt  Sted  Torsdag 
d.  18.  Tale  af  Emil  Thomsen  fra 
Silkeborg.  Sang  af  Grethe  Aae, 
Selma  Olsen  og  Sylva  Pedersen. 
Mindegudstjeneste   samme   Aften. 

Ære  være  hendes  Minde. 

Den  danske  Mission  1943  i  statistisk  Belysning. 


Døbt: 
Velsignet: 
Døde: 
Forfremmet 

i  Præstedømmet: 
Indgaaede 

Ægteskaber: 


21  Personer. 

16  Børn. 

12  Medlemmer. 

24  Brødre. 


Samlede   Indtægter:    Kr.  38.610,13 

Samlede  Udgifter:   -  34.585,32 

Indgaaet    i    Tiende:    -  32.208,97 

Indgaaet  i  Fasteoffer:    -  1.595,68 

Indgaaet  ved  frivillige  Bidrag:  -  618,25 

Udbetalt   til   Velgørenhed:    -  1.196,00 

Udgifter   paa  Missionens   samlede   Bygninger   og  Lo- 
kaler: (Vedligeholdelse,  Husleje,  Skaber,  Forsikring. 

Brændsel,  Lys,  Rengøring  o.s.v.)    -  25.725,62 

Salg  af  Kirkens  Litteratur:  -  812,39 

Indtægter  ved  Salg  af  Skandinaviens  Stjerne:  -  1.167,10 

Udgifter  ved  Trykning  af  Skandinaviens  Stjerne:   -  2.187,07 

Indgaaet  til  Norgeshjælpen :  Kr.     533,00 

Udbetalt  til  Norgeshjælpen:  -       600,00 

Udbetalt  til  Velgørenhed  gennem  de  kvindelige  Hjælpe- 
foreninger :    -    1.241,98 

Antal  Missionærer  (hver   i  3  Maaneder) :    4 

Antal   Lokalmissionærer :    10 

Uddelte  Skrifter:  ca.     17.000 


Grensforstandere: 

Panders:          Alex  Nielsen. 

Aalborg: 

Arnold  Bukke. 

Silkeborg:        Emil  Thomsen. 

Aarhus : 

Frede  Thomsen. 

Brønderslev : 

Elmer  Mørch. 

Distriktspræsidenter: 

København: 

Chr.  Madsen. 

Aalborg:          Henry  Løjborg. 

Esbjerg: 

Erik  Thomsen. 

Aarhus:           Thorvald  Jensen. 

Herning: 

Laur.  Hansen. 

København:     Enok  Andersen. 

Hjørring: 

Verner  H.  Andersen 

Esbjerg:           Villiam  Pedersen. 

Odense: 

Axel  Mathiesen. 

Odense:           Axel  Mathiesen. 

SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Aarsabonnement  Kr.  3.50,  pr.  Nummer  35  Øre 
Ansvarshavende  Redaktør:  Orson  B.  West,    Priorvej   12,    København  F. 

Gælder  det  ^  kJ 

lSuPE 

I  saa  husk 

Fru  Bech  Helgesens 
Frisørsalon 

Borups  Alle  110  .  Telf.    Toga  705 


VSRDEN/FOBENINGEM 

Telf. 
Godthaab  7903 

Borups  Alle  111 

;         .        Kobenhavn  1\ 
med 

yHomster    postkonto 

LÅNEAFDELINGEN  DANMARK  20942 

Ulla  Lygaard  Sørensen 

Blomsterforretning 


Carl  Knudsen 

Frederiksberg 
Colonial-Lager 

Borups  Alle  119,  TI/.  Godth.  4428 


Kniber  det 
m. Pladsen? 

ETAGE- 
SENGE 

for  Voksne 
og  Børn 

EMIL   MORTENSEN 

Borups  Alle  116(Hj.  af  N.  Fasanv.)Taga  166 


Nkancliiiaviens  Stjerne  1944. 

For  at  undgaa  Standsning  af  Tilsendelsen,  beder  vi  vore 
Abonnenter  benytte  det  vedlagte  Girokort  til  Indbetaling  af 
Beløbet,  ent.  for  et  helt  ell.  halvt  Aar,  Kr.  3,50  ell.  Kr.  1,75. 
En  god,  nyttig  og  kærkommen  Julegave  er  et  Gavekort  paa 
»Stjernen«.  Indsend  Beløbet  og  husk  at  notere  paa  Girokortets 
Kupon  Navnet  paa  Modtageren,  og  klip  saa  nedenstaaende 
Gavekort  ud  og  brug  det  som  Gave.  Hvis  De  ikke  vil  klippe 
i  Deres  »Stjerne«,  saa  forlang  et  Gavekort  paaGrenskontoret. 


GAVEKORT 


paa 

I  Aars  Abonnement  paa  »Skandinaviens  Stjerne«, 
officielt  Organ  for  Jesu  Kristi  Kirke  af  Sidste  Dages  Hellige. 

(Dette  Kort  indsendes  til  Missionskontoret,  Priorvej  12.  Kblivn.  F* 


for 


givet  af 19 


Chr.V.  MENDE  &  Co. 


Røllikeblomster 

Brændenældethe 

Pebermynteblade 

Krusemynteblade 

Perikum  med  Blomster 

Lindeblomster 

Hyldeblomster 

Lavendelblomster 

Merian 

Timian 

Korianderfrø 

Løvstikkerod 

Brombærblade 

Islandsk  Mos 

Bukkeblade 
ROMERSKE  KAMILLEBLOMSTER 
UNGARSKE  KAMILLEBLOMSTER 

samt  ca.  200  andre  Medicinal-  og  Krydderurter. 


cand.  pharm. 

Mendes  Materialhandel  &fDrogeri 

Specialforretning  i  Droger 
Import  Export 

Kron-Prinsens-Gade  9 

København  K. 
Telefon  C.  8418  Postkonto  33712 

(Fri  Notering) 


